Public procurement notice: Contract Notice
Published: 2023-03-29
Buyer: Region Syddanmark, Medicoteknik
Country: DK
Contract type: Supplies
Procedure: Open procedure
CPV classification: 33181100 | 33181520 | 48814100 | 48814400 | 50324100
Submission deadline: 2023-05-02
Award criteria: The most economic tender

Technical requirements: Rammeaftale på hæmodialysemaskiner og proprietære forbrugsvarer. Herudover  indgår følgende ydelser som en del af udbuddet: - En IT-løsning til håndtering og administration af dialysebehandling i Region Syddanmark - Licenser til IT-løsningen - Udkast til servicekontrakt på IT-løsningen - Slid- og reservedele til det leverede apparatur - Uddannelse/oplæring  - Dokumentation
Køb af dialysemaskiner, volumen: Det samlede mindste antal, som Ordregiver køber er 130 stk. Det samlede anslåede antal, som Ordregiver forventer at købe under rammeaftalen i kontraktperioden er 180 stk., og det maksimale antal, som Ordregiver kan købe er 230 stk. Ordregiver kan alene indtil og med 2026 købe dialysemaskiner.
Kontrakten skal gennemføres under hensyntagen til miljø og klima, ligesom parterne under Kontrakten skal påtage sig et socialt ansvar.
Der stilles i kontrakten forskellige krav til mærkning af produkter samt til miljø og indholdsstoffer.
Den vindende tilbudsgiver vil evt. få indblik i personoplysninger på Ordregivers udstyr ved undervisning og service. Der skal derfor underskrives en Fortrolighedserklæring i medfør af persondatalovgivningen.
Ordregiver vurderer, at der konkret er tale om et ekstraordinært tilfælde. Varigheden af driftsperioden er fastsat til 10 år (+ mulige forlængelser) begrundet i bindinger mellem de anvendte dialysemaskiner og hertil anvendte proprietære forbrugsvarer samt i afskrivningsperioden/nedslidningsperioden for dialysemaskinerne. Der henvises i øvrigt til udbudsbetingelsernes pkt. 11.
Udover de obligatoriske udelukkelsesgrunde i udbudsloven finder følgende af udbudslovens frivillige udelukkelsesgrunde anvendelse i nærværende udbud:
• Tilsidesættelse af forpligtelser på miljølovgivningsområdet, sociallovgivningsområdet og det arbejdsretlige område, jf. Udbudslovens § 137, stk. 1, nr. 1.
• Konkurs, insolvens, tvangsakkord uden for konkurs, en situation, der svarer til konkurs i henhold til national ret, aktiver administreres af en kurator, eller erhvervsvirksomheden er indstillet, jf. Udbudslovens § 137, stk. 1, nr. 2.
• Aftaler med andre økonomiske aktører med henblik på konkurrencefordrejning, jf. Udbudslovens § 137, stk.1, nr. 3.
• Tilbudsgiver har uretmæssigt forsøgt at påvirke ordregiverens beslutningsproces etc., jf. Udbudslovens §137, stk. 1, nr. 5.
I forbindelse med dette udbud gælder EU-forordning 2022/1269, art. 1, nr. 15), der bl.a. ændrer EU-forordning 833/2014 med indsættelse af artikel 5 k om forbuddet mod at tildele offentlige kontrakter, der er omfattet af udbudsdirektiverne, til bl.a. russiske statsborgere eller fysiske eller juridiske personer, enheder eller organer, der er etableret i Rusland m.v. Der henvises til EU-forordning 2022/1269 for bestemmelsens nærmere ordlyd og omfang.
Ordregiver er berettiget til at kræve dokumentation for tilbudsgiver og evt. underleverandørers etableringssted, ejerforhold og andre oplysninger af relevans for overholdelsen af forbuddet på ethvert tidspunkt i udbudsprocessen.
Udbudsmaterialet, herunder udbudsbetingelserne, offentliggøres via det internetbaserede eSourcing-system, CTM fra EU-Supply. Således kan udbudsmaterialet, herunder evt. rettelsesblade, downloades via ovennævnte link. Al kommunikation vedrørende dette udbud skal foregå via CTM fra EU-Supply i overensstemmelse med udbudsbetingelserne - og ikke via ordregivers ovenfor oplyste e-mail.